स्कूल का 101वां वार्षिकोत्सव मनाया, विद्यार्थी पुरस्कृत
इंदौर | श्री कल्याण मातेश्वरी दिगंबर जैन हा.से. विद्यालय का 101वां वार्षिकोत्सव स्कूल प्रांगण, छत्रीपुरा में मनाया गया। वार्षिकोत्सव में मुख्य अतिथि वैष्णव वाणिज्य कॉलेज के डायरेक्टर एवं वरिष्ठ प्रोफेसर रमेश मंगल ने उत्कृष्ट मेधावी विद्यार्थियों को पुरस्कृत किया। प्राचार्य डॉ. प्रीति उपाध्याय ने बताया इस वर्ष विद्यालय ने अपने 101 साल पूरे किए। 100 सालों की इन उपलब्धियों को सहेजते हुए हमने इसे आदर्श विद्यालय के रूप में स्थापित करने का प्रयास किया है। वार्षिकोत्सव की शुरुआत गणेश-सरस्वती वंदना से हुई। इसके बाद बच्चों ने तिरंगा लेकर दर्शकों को एक भारत-श्रेष्ठ भारत से जोड़कर भारत को श्रेष्ठ बनाने का संकल्प लिया। मां को समर्पित ‘आई लव यू मां’ डांस थीम ने उपस्थित पालक व अतिथियों को भाव विभोर कर दिया। बच्चों ने फैशन शो में रैम्प वाॅक किया।
आयोजन में बच्चों ने रैम्प वॉक कर भारतीय संस्कृति की झलक प्रस्तुत की।
hin_Deva hin_Deva hin_Deva